Борис Младенов-Young
Цял живот делата си успявах…

chitanka.info

Цял живот делата си успявах

да поддържам в ред и под контрол.

И дори съдбата направлявах —

всичко бе по план и протокол.

Ала вече му изпуснах края —

младите поеха своя път,

бабата ми стреса не изтрая —

болести и нерви я тресат.

Тялото ми също ме не слуша:

стави, кръст, очи, уши, сърце…

Чувствам се като изгнила круша —

всичко ме боли и ми е зле!

И умът ми тъй, да не забравя,

се опитва да ме злепоставя!!!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.